b'\n_START_ARTICLE_\nSporne karikature Mohameda (Jyllands-Posten)\n_START_PARAGRAPH_\nSporne karikature Mohameda so bile prvi\xc4\x8d objavljene 30. septembra 2005 v danskem \xc4\x8dasopisu Jyllands-Posten in kasneje \xc5\xa1e v mnogih drugih \xc4\x8dasopisih. Risbe, ki prikazujejo tudi Mohameda z bombo v ali pod turbanom in druge, so spremljale \xc4\x8dlanek o samocenzuri in svobodi govora. Uredni\xc5\xa1tvo \xc4\x8dasopisa Jyllands-Posten se je kasneje ve\xc4\x8dkrat opravi\xc4\x8dilo._NEWLINE_Karikature so kasneje ponatisnili v mnogih drugih dr\xc5\xbeavah in \xc4\x8dasopisih. V Sloveniji sta sporne karikature v sklopu \xc4\x8dlanka o celotni zadevi februarja 2006 objavila Mladina in \xc5\xbdurnal. Kmalu zatem se je predsednik Drnov\xc5\xa1ek opravi\xc4\x8dil muslimanom, tudi v imenu evropske civilizacije._NEWLINE_Karikature so povzro\xc4\x8dile ogor\xc4\x8dene odzive muslimanov po vsem svetu. Enajst islamskih dr\xc5\xbeav je od danske vlade zahtevalo ukrepanje. Ker je ta odklonila cenzuro \xc4\x8dasopisa in se ni hotela opravi\xc4\x8diti, niti ni zagotovila, da do podobnih dogodkov ne bo ve\xc4\x8d pri\xc5\xa1lo, jih je ve\xc4\x8d zaprlo svojo ambasado na Danskem. Muslimanske mno\xc5\xbeice so napadle predstavni\xc5\xa1tva ter dr\xc5\xbeavljane v objavo vpletenih dr\xc5\xbeav. V Damasku in Bejrutu so demostranti po\xc5\xbegali dansko veleposlani\xc5\xa1tvo. Ponekod so organizirali bojkot danskih izdelkov._NEWLINE_13. februarja 2008 so trije najve\xc4\x8dji danski \xc4\x8dasniki znova objavili sporne karikature. Lisbeth Knudsen, odgovorna urednica \xc4\x8dasnika Berlingske Tidende, je ob tem dejala, da bi morali vsi mediji\xc2\xa0\xc2\xbbstopiti skupaj proti fanatizmu in v bran svobode mnenja\xc2\xab.\n_START_SECTION_\nDanska novinarska tradicija\n_START_PARAGRAPH_\nNa Danskem je svoboda govora ustanovno uzakonjena in se gore\xc4\x8de brani. Svobodo govora \xc5\xa1\xc4\x8ditijo tudi mednarodni zakoni, med drugim Evropska konvencija o \xc4\x8dlovekovih pravicah. Odstavek 140 danskega kazenskega zakonika sicer prepoveduje bogokletstvo, vendar ga niso uporabili \xc5\xbee od leta 1938. Danski \xc4\x8dasopisi - ti so zasebni in od vlade neodvisni - pogosto prikazujejo razli\xc4\x8dne verske like (npr. Jezusa) na na\xc4\x8din, ki bi se ga dalo obravnavati ilegalno, vendar se jih ne preganja.\n_START_SECTION_\nIslamska tradicija\n_START_PARAGRAPH_\nKoran, islamska sveta knjiga, obsoja malikovalstvo, a ne govori neposredno o umetnosti upodabljanja. Ve\xc4\x8dina muslimanov meni, da so obi\xc4\x8dajni portreti in fotografije, filmi ter ilustracije sprejemljivi. \xc5\xbdaljive satiri\xc4\x8dne slike so druga\xc4\x8den primer - nespo\xc5\xa1tovanje islama ali Mohameda se \xc5\xa1e vedno obravnava kot svetoskrunstvo._NEWLINE_Kot poro\xc4\x8da BBC:\xc2\xa0\xc2\xbbKar je tako \xc5\xbealjivo za ogromno ve\xc4\x8dino Muslimanov, je satiri\xc4\x8dni namen karikaturistov in povezava preroka s terorizmom.\xc2\xab Karikature naj bi namre\xc4\x8d na ta na\xc4\x8din celotno islamsko vero ena\xc4\x8dile s terorizmom.\n_START_SECTION_\nNapad na Kurta Westergaarda\n_START_PARAGRAPH_\n1. januarja 2010 je islamski skrajne\xc5\xbe s sekiro in no\xc5\xbeem vdrl v dom enega od avtorjev karikatur, Kurta Westergaarda. Westergaard se je s svojo vnukinjo zatekel v sobo za paniko. Storilec, osemindvajsetletni Somalijec s povezavami s somalijsko milico Al-Shabaab, je posku\xc5\xa1al vdreti v sobo za paniko, vendar so ga policisti ustrelili v desno nogo in prijeli. 4. februarja 2011 so storilcu sodili za poskus umora, vendar je obsodbo zanikal in trdil, da je Westergaarda hotel le prestra\xc5\xa1iti. Obsojen je bil na deset let zapora. Predstavnik milice Al-Shabaab je napadalca pohvalil in pozval muslimane po svetu, da napadajo ljudi\xc2\xa0\xc2\xbbkot je Westergaard.\xc2\xab\xc2\xa0Na Westergaardovo glavo so muslimanski militanti razpisali nagrado enega milijona dolarjev.'